**VEDTÆGTER FOR BLIXEN KLUB FREDENSBORG-2**

Vedtaget på generalforsamlingen 11. august 2021

**§ 1. Navn**

Klubbens navn er **BLIXEN KLUB FREDENSBORG-2**

**§ 2. Hjemsted**

Klubben er hjemmehørende i Fredensborg Kommune.

# § 3. Formål

Klubbens formål er at udgøre et socialt netværk for kvinder i alderen **+**60 år.

3.1 Netværket bygger på frivillighed, fællesskab, åbenhed, alsidighed og respekt for hinanden.

Formålet forventes opnået ved gennemførelse af følgende aktiviteter: Interessefællesskab, der udvikles gennem inspirerende foredrag, samtaler, udflugter og gensidig inspiration til et aktivt seniorliv, og opbygning af nye venskaber med jævnaldrende kvinder.

3.2 Klubben bygger på aktiv medvirken af medlemmerne, hvilket forudsætter

hyppig deltagelse i møderne samt medvirken i de praktiske opgaver i forbindelse med møder og andre aktiviteter

3.3 Klubben er uafhængig af økonomiske interesser samt parti politik, religion og sociale grupperinger

# § 4. Medlemskab

Klubben er åben for alle, der kan tilslutte sig klubbens formål og opfylder medlemsbetingelserne. Klubben optager medlemmer, som er bosiddende i Fredensborg kommune.

4.1 Medlemskab indtræder ved indbetaling af årskontingent. Kontingentrestance ud over en måned regnet fra sidste rettidige indbetalingsdag medfører fortabelse af medlemskab og tillidsposter.

4.2 Dokumentation for betalt kontingent er gyldigt medlemsbevis**.**

4.3 Ved fremmøde til klubbens møder skal der betales et mindre beløb til dækning af aktiviteter og forplejning.

4.4 Mødetilmelding samt betaling skal foregå på ”NemTilmeld”.

4.5 Bestyrelsen kan ekskludere et medlem, såfremt medlemmet ikke overholder vedtægtsbestemmelserne. Eksklusionen er gyldig, såfremt mindst 2/3 af bestyrelsens medlemmer stemmer for eksklusionen.

4.6 Et ekskluderet medlem har ved et efterfølgende ordinært klubmøde mulighed for at tale sin sag over for de fremmødte medlemmer.

4.7 Ethvert medlem er forpligtet til at oplyse en e-mail, så klubben kan orientere om deres aktiviteter. Medlemmet er forpligtet til at meddele klubben ændringer i mailadressen. Enhver meddelelse, som klubben sender til den af medlemmet, oplyste mailadresse anses for at være kommet frem til medlemmet.

4.8 Der påhviler ikke klubbens medlemmer eller bestyrelse nogen hæftelse.

# § 5. Kontingent

Generalforsamlingen fastsætter årskontingentet på den årlige generalforsamling.

5.1 Det skal tilstræbes, at kontingentet holdes på et niveau, som sikrer klubben en stabil økonomi med et mindre, økonomisk råderum.

5.2 Klubbens aktiviteter baseres fortrinsvis på brugerbetaling.

# § 6. Generalforsamling

Generalforsamling er klubbens øverste myndighed. Generalforsamling holdes en gang årligt inden udgangen af februar måned.

Indkaldelse til generalforsamlingen sker med mindst 1 måned ved opslag på hjemmesiden og udsendelse pr. e-mail til medlemmerne. Indkaldelsen skal indeholde angivelse af dato, tidspunkt, sted og dagsorden for generalforsamlingen.

Forslag fra medlemmerne behandles for så vidt disse er modtaget af bestyrelsesforkvinden senest 3 uger før generalforsamlingen. Alle medlemmer orienteres om indholdet af medlemmernes forslag senest 1 uge før generalforsamlingen.

6.1 Dagsordenen til generalforsamlingen skal som minimum indeholde følgende punkter:

1. Valgt af dirigent, referent og stemmetællere
2. Forkvindens beretning
3. Godkendelse af regnskab
4. Godkendelse af budget, herunder fastsættelse af kontingent
5. Valg til bestyrelsen
6. Valg af suppleanter til bestyrelsen
7. Valg af revisor og evt. revisor suppleant
8. Behandling af bestyrelsens og medlemmernes forslag
9. Eventuelt

* 1. Generalforsamlingen er beslutningsdygtig uanset antallet af fremmødte medlemmer.

* 1. Man har stemmeret ved generalforsamlingen og kan opstille til tillidsposter, hvis man har betalt kontingent for det forudgående regnskabsår.

* 1. Ingen kan repræsentere andre end sig selv ved generalforsamlingen.

* 1. Afstemninger træffes ved simpelt flertal blandt de fremmødte medlemmer jfr. dog § 8. Afstemningen sker ved håndsoprækning, medmindre mindst et medlem begærer skriftlig afstemning.

* 1. Referat fra generalforsamlingen godkendes af dirigenten ved underskrift på referatet senest 4 uger efter generalforsamlingen. Referatet lægges efterfølgende på hjemmesiden og tilsendes medlemmerne per mail.

* 1. Ved ekstraordinære omstændigheder – fx. som ved covid-pandemien i 2020 – hvor fysisk afholdelse af en generalforsamling ikke er mulig, kan bestyrelsen vælge at afholde generalforsamlingen helt eller delvist via elektroniske midler.

Bestyrelsen kan også vælge at udskyde generalforsamlingen, så tidsfristen i §6 overskrides.

# § 7. Ekstraordinær generalforsamling

Bestyrelsen eller mindst 1/3 af klubbens medlemmer kan indkalde til ekstraordinær generalforsamling. Indkaldelse med dagsorden til ekstraordinær generalforsamling følger reglerne i § 6. Afstemninger følger ligeledes reglerne i § 6 og § 8.

# § 8. Vedtægtsændringer

Vedtægtsændringer kan kun ske på ordinære eller ekstraordinære general forsamlinger. Ændringerne træder i kraft umiddelbart efter vedtagelsen.

8.1 Forslag fra medlemmer til vedtægtsændringer skal være bestyrelsesforkvindeni hænde senest 3 uger før pågældende generalforsamling.

8.2 Ændringer i vedtægterne kan kun ske ved 2/3 stemmeflertal blandt de fremmødte på den ordinære eller den ekstraordinære generalforsamling.

# § 9. Bestyrelsen

I det daglige ledes klubben af en bestyrelse på mindst 5 og højst 7 personer. Bestyrelsen administrerer foreningens midler og har overfor generalforsamlingen det overordnede ansvar for klubbens daglige drift.

9.1 Bestyrelsen vælges på generalforsamlingen for 2 år ad gangen. Det tilstræbes at halvdelen er på valg i ulige år og halvdelen i lige år. Genvalg kan finde sted.

9.2 Hvert år vælges af generalforsamlingen mindst 2 suppleanter til bestyrelsen og en revisor. Der kan vælges en suppleant for revisor.

9.3 Snarest efter generalforsamlingen konstituerer bestyrelsen sig med formand, næstformand, kasserer, sekretær og et eller flere menige medlem.

9.4 Ved afgang af et bestyrelsesmedlem i utide indtræder en suppleant indtil næste generalforsamling, hvor nyvalg kan finde sted. Som erstatning for denne suppleant, og ved afgang af en suppleant, kan bestyrelsen vælge en ny suppleant for perioden indtil næste generalforsamling. Ved afgang af revisor i utide

indtræder revisorsuppleanten, eller bestyrelsen kan vælge en revisor for perioden indtil næste generalforsamling, hvor nyvalg kan finde sted. Ved valg i utide af suppleant eller revisor orienteres medlemmerne på førstkommende

møde.

9.5 På den årlige generalforsamling fremlægger bestyrelsen et revideret årsregnskab jfr. §10, samt et forslag til kommende budget.

9.6 Bestyrelsen fastsætter selv sin forretningsorden.

9.7 Bestyrelsen holder møde, når forkvinden eller 2 øvrige bestyrelsesmedlemmer finder det fornødent. Forkvinden indkalder til bestyrelsesmøderne med mindst 7 dages varsel.

9.8 Bestyrelsen træffer sine beslutninger ved simpelt flertal. Afstemningen sker ved håndsoprækning, medmindre mindst et medlem begærer skriftlig afstemning.

# § 10. Regnskab

Regnskabsåret samt kontingent år følger kalenderåret.

10.1 Kasserer udarbejder en gang årligt et drifts- og statusregnskab på baggrund af den løbende bogføring.

10.2 Inden fremlæggelse på generalforsamlingen skal regnskabet revideres af

revisor. Revisor har til enhver tid adgang til alle relevante oplysninger, herunder medlemskartotek, løbende bogføring og beholdninger.

# § 11. Tegningsret

Formanden og kasserer tegner i fællesskab foreningen udadtil.

11.1 Ved anskaffelser over 3000 kr. kræves både forkvinden og kassererens godkendelse.

# § 12. Opløsning af foreningen

Foreningen kan kun opløses på 2 på hinanden følgende generalforsamlinger: en ordinær og en ekstraordinær generalforsamling.

12.1 Opløsning af foreningen kan kun ske hvis mindst 2/3 af de fremmødte stemmeberettigede medlemmer stemmer for forslaget på de to generalforsamlinger.

12.2 I tilfælde af foreningens opløsning tilfalder foreningens aktiver, når enhver er svaret sit, til en forening i Fredensborg kommune med lignende formål.